
DISSERTATIO  MEDICA 


INAUGURALIS 


DE 


HYDROTHORACE. 


Xnter  varios  morbos  quibus  corpus  humanum 
est  proclive,  vitia  thoracis  attentionem  medici 
imprimis  vindicant  $  nec  hoc  mirandum  est, 
quum  in  memoriam  revocamus  in  hac  cavitate, 
illa  organa  sita  esse,  ex  quibus  vita  proxime 
pendet.  In  pulmonibus  sanguis  per  ramulos 
extremos  arteriae  pulmonalis  delatus,  actioni 
atmosphaerae  subjicitur,  et  principium  ejus  refi¬ 
ciens  adipiscitur :  et  cum  ob  aliquem  morbum 
vel  vitium  organicum  horum  organorum  huic 
processui  obstatur,  totum  systema  ex  funda¬ 
mentis  ruit  et  cito  perit.  Porro,  sanguis  in  pul- 

DE  HYDROTHORACE. 


monibus  purgatus  ad  cor  defertur,  ex  quo  per 
totum  corpus  ad  idem  nutriendum  distribuitur  ^ 
et  corde  alternatim  contracto  et  dilatato,  duo 
magna  flumina  sanguinis,  arteriosum  et  veno¬ 
sum,  ut  decet,  propelluntur. 

Cum  igitur  partes  intra  thoracem  sitae,  vale¬ 
tudini  generali  tam  insigniter  inserviunt,  morbi 
earundem  e  rata  parte  sunt  lethales.  Quam 
minimum  nimirum  ulcus  pulmonum  totum  cor¬ 
pus  tabescit  ?  et  quam  certe  lethales  sunt  varii 
affectus  organici  cordis,  satis  superque  constat. 
Sed  ex  omnibus  morbis,  quibus  thorax  est  ob¬ 
noxius,  nullus  per  decursum  suum,  quam  illae 
fluidae  aquosae,  quae  intra  thoracem  colligun¬ 
tur,  plus  doloris  affert,  vel  auxilium  medici  ma¬ 
gis  implorat.  Illae  species  diversas  hydropis 
pectoris,  vel,  ut  nunc  saepius  nominatur,  Hydro- 
thoracis,  constituunt.  In  paginis  sequentibus 
quaedam  de  natura  et  ratione  medendi  a  nobis 
sanationem  conantibus  instituenda,  proferre  in 
animo  est. 

Fluidum  effusum  in  hydatibus,  quae  diversa 
loca  occupant,  in  nonnullis  exemplis  contine- 

iur.  Aliquando  in  cavitate  thoracis  solutae 
nantes,  sed  frequentius  ad  superficiem  internam 
pleurae  conjunctae  deteguntur.  Plerumque  ta¬ 
men  latex  in  uno  ex  tribus  diversis  locis  situs 
reperitur;  vel  in  uno  vel  utroque  sacco  pleu¬ 
rae  ;  vel  intra  pericardium ;  aut  per  substan¬ 
tiam  cellulosam  pulmonum  diffusus  observatur  : 
et  prout  alium  vel  alterum  horum  occupat, 
symptomata  nonnihil  peculiaria  conspiciuntur. 
In  paginis  sequentibus  de  illa  forma  morbi  ma¬ 
gis  solita,  in  qua  aqua  intra  saccos  pleurae,  et 
in  utroque  latere  thoracis  effunditur,  praecipue 
loqui  consilium  est :  et  cum  verbum  Hydrotho- 
racem  usurpo,  hoc,  illi  formae  morbi  tantum 
proprium  intelligo.  Signa  peculiaria  quae  a- 
quam  in  pericardio,  et  in  substantia  cellulari 
pulmonum  adesse  denotant,  quoque  memorabo; 
illi  nomen  Hydrops  Pulmonum,  huic  Hydrops 
Pericardii  plerumque  imponitur. 

Hydrothorax  est  morbus  quibus  homines  pro¬ 
vecta  aetate  imprimis  obnoxii  esse  videntur, 
adeo  ut  cum  juniores  adoritur,  alicui  causae 
validae,  cum  structura  prava,  vel  alio  vitio  intra 

thoracem  conjuncta,  plerumque  tribuendus  est. 
Mares  quam  foeminae  ei  procliviores  esse  di¬ 
cuntur  ;  sed  hoc,  non  ex  illis  modo  peculiari 
morbo  obnoxiis  oritur  ;  sed  quia  causae  ejus  ex¬ 
citanti  ob  mores  et  negotia  sua  magis  subjiciun¬ 
tur.  Difficile  quidem  esset  rationem  aliter  red¬ 
dere,  quoniam  compaginem  mollem  et  vitam  se¬ 
dentariam  plerumque  foeminarum,  has  accessio¬ 
ni  ejus  propensiores  efficere,  aequum  videretur 
concludere.  Homines  corpore  brevi  et  pletho- 
rico  praeditos,  et  constitutiones  quorum  epulis 
lautis  et  ignavia  fuerunt  confectae,  morbus  im¬ 
primis  corripere  videretur. 

Morbo  ineunte,  adsunt  sensus  ponderis  moles¬ 
tus,  et  stricturae  imi  sterni,  quasi  chordae  cir¬ 
cum  eam  partem  thoracis,  arcte  ligatae ;  non¬ 
nihil  respirationis  difficilis,  quod  ullo  nixu  inso¬ 
lito,  vel  decubitu  ut  inter  cubandum  existente, 
multum  augetur.  Somnus  somniis  horrificis, 
quae  aegrum  assurgere  cogit,  interrumpitur;  et 
rebus  sic  existentibus,  cor  valde  micat,  et  dysp¬ 
noea  aucta  comitatur.  Plus  minusve  tussis, 
quae  ad  initium  fere  sicca  est,  sed  quam  expec- 

toratio  muci  tenuis  postea  comitatur,  simul  ad¬ 
est.  Attentione  nunc  ad  pulsum  adhibita,  hic 
aliquid  irregularis  et  intermittens,  vi  et  frequen¬ 
tia  ob  causam  levissimam  varians,  deprehendi¬ 
tur.  In  pluribus  exemplis  haec  symptomata 
tempestate  hiemali  primum  observantur,  et  ut 
ex  catarrho  simplice  orientia  saepe  haben¬ 
tur.  Tarde  tamen,  sed  perpetuo  augescentia 
pergunt,  adeo  insidiose  ut  aegro  vel  ami¬ 
cis  suis  parum  sunt  terrori.  Sed  tempore  pro- 
grediente,  natura  morbi  periculosa  manifestior 
evadit ;  vultus  fit  pallidus,  anxietatem  exhibens  ; 
respiratio  multo  magis  laboriosa;  excitationes 
e  somno  frequentiores,  et  tussis  in  multis  exem¬ 
plis  vehementissima,  cum  doloribus  lancinanti¬ 
bus,  acutis,  in  diversis  partibus  thoracis,  et  saepe 
expectoratione  fluidi  mucilaginosi,  haud  raro 
sanguine  tincta.  Extremitates  inferiores  oede¬ 
mate  simul  tentantur,quod  vesperem  versus  mul¬ 
tum  augetur,  sed  tempore  matutino  nonnihil 
imminuitur;  et  simul  cum  hoc  sitis  quoque  for¬ 
tasse  est  vehemens,  urinaque  multo  minus  co¬ 
piosior  et  ruberrima  fit,  sedimentum  lateritium 

cum  frigefacta  deponens.  Nunc  dyspnoea  adeo 
ingravescit,  ut  aeger  haud  potest  recumbere,  et 
inter  dormiendum  pulvinis  opus  est  quibus  ful- 
ceatur.  Expectoratio  in  hoc  stadio  fere  est  san¬ 
guinolenta  :  facies  et  extremitates  frigescunt ; 
pulsus  fit  debilis  et  valde  intermittens  ;  labia  li¬ 
vida  et  tumida.  Vultus  evadit  foedus,  et  aspec¬ 
tum  peculiariter  horrificum  induit :  somnolen¬ 
tia,  coma,  deliriumque  accedunt,  et  mors  sce- 
nam  lugubrem  cito  claudit-  Praeter  signa  su¬ 
pra  dicta,  alia  sunt  quae  etsi  minus  frequentia, 
ut  prominentia  costarum  in  altero  vel  utroque 
latere  thoracis,  torpor  vel  conditio  paralytica 
unius  vel  amborum  brachiorum,  vel  dolores  ex 
humeris  ad  digitos  tendentes,  in  quibusdam  ex¬ 
emplis  nihilominus  morbi  adesse,  reperiuntur  ; 
epigastrium  quoque  plenum  et  tumidum  est ;  ac¬ 
tiones  vehementes,  convulsivae  diaphragmatis, 
aliorumque  musculorum  respirationis,  gravem 
dyspnoeam  cum  sensu  suffocationis  imminentis, 
inducentes,  quoque  adsunt.  Progressus  et  du- 
ratio  hujus  morbi  maxime  sunt  diversa  :  in  qui¬ 
busdam  exemplis  in  paucis  hebdomadis,  in  aliis 

tot  mensibus  lethalis  fit,  et  interdum  per  annos 
protrahi  potest.  Hoc  discrimen  ex  aetate  et 
constitutione  aegri,  quoque  ex  causa  morbum 
inducente,  pendere  videtur. 

Hydrothoracem  in  duas  species,  idiopathicam 
et  symptomaticam,  dividere  vellem.  Illa  ad  condi¬ 
tionem  relaxatam  solidorum  et  fluida  per  corpus 
dilata  igitur  tenuia  et  vitiata  tribuenda  est :  vel, 
in  aliis  verbis,  illa  est  quae  ex  diathesi  hydropi¬ 
ca  in  systemate  existente  originem  ducit.  Mor¬ 
bus,  rebus  sic  se  habentibus,  plerumque  cursum 
suum  tarde  persolvit.  Contra,  cum  morbus 
pneumoniae,  vel  vitio  organico  cordis,  vel  dila¬ 
tationibus  aneurismaticis  truncorum  magnorum 
arteriarum,  vel  fabricae  vitiatae  cordis  vel  pul¬ 
monum,  supervenit,eundem  symptomaticum  no¬ 
minarem.  Morbus,  his  rebus  existentibus,  cur¬ 
sum  celeriter  perficit. 

DIAGNOSIS. 

Morbi  quibuscum  hydrothorax  confundi  po¬ 
test  sunt,  Imo ,  Empyema;  2do,  Asthma;  Stio, 
Palpitatio  cordis ;  4fo,  Aneurisma  intra  thora¬ 
cem  ;  5to ,  Vitia  organica  cordis. 

Ex  empyemate,  hectica  absente,  et  signis  an¬ 
tecedentibus  quae  empyema  plerumque  praegre¬ 
diuntur,  dignosci  potest.  <2do,  Ex  asthmate, 
quia  in  paroxysmis  non  accidit,  et  illa  respira¬ 
tione  stridula  absente,  quae  asthmate  adest,  dis¬ 
tinguitur.  3tio,  Hydrothorax  pro  palpitatione 
simplice  cordis  non  proclivis  est  haberi ;  nam 
hoc  signum,  debilitatem  utcunque  inductam 
tam  perpetuo  plus  minusve  sequitur,  ut  summae 
esset  temeritatis,  si  medicus  id  hydrothoracis 
symptomaticum,  sine  aliis  signis  hujus  morbi 
praesentibus,  existimaret.  4 to,  Ex  aneurismate 
intra  thoracem,  absentia  sensus  perpetui  palpi¬ 
tationis  quae  illum  comitatur,  dignosci  potest. 

5to ,  Hydrothoracem  ex  vitiis  organicis  cordis 
distinguere  saepe  erit  difficile,  et  ad  diagnosin 
statuendum  attentio  sedula  omnibus  signis  di¬ 
versis  tribuenda  est.  Conditio  pulsus,  dysp¬ 
noeae,  urinae  et  sitis,  oedematis  crurum  et  som¬ 
ni  ab  aegro  capti,  nos  multum  adjuvabit.  In 
« 

hydrothorace  fluctuationem  fluidi  per  parietes 
thoracis  percipi  posse  dicitur.  De  quo  tamen 
multum  haerere  propensus  sum.  Aegrum  ali¬ 
quando  humorem  intra  thoracem  fluctuantem 
audivisse,  haud  negari  potest.  Experimentum, 
detegendi  annon  fluidum  adsit,  percutiendo  pa¬ 
rietes  thoracis  cum  digitis,  praesertim  si  aeger 
corpore  est  tenui,  cum  eventu  optando  institui 
potest.  Hanc  inter  medicos  Gallicos  consuetu¬ 
dinem  esse  credo. 


PROGNOSIS. 

Inter  prognosin  de  eventu  verisimili  hujus 
morbi  instituendam,  tres  res  imprimis  attentio- 

Ii 

nem  sibi  vindicant :  Causa,  nimirum,  quae  ori¬ 
ginem  praebuit  morbo  ;  spatium  temporis  per 
quod  morbus  jam  perstiterit  ,  aetas,  habitus* 
que  aegri.  Imo,  Si  morbus  ex  quodam  alio 
morbo  thoracis  pendet,  parum  spei  curatio¬ 
nem  efficiendi  nobis  restat.  Qdo,  Periculum  ni 

•» 

morbus  in  mortem  desinat,  rationem  directam, 
caeteris  paribus,  ad  diurnitatem  ejus  habere  dici 
potest.  3tio,  Si  aeger  sit  juvenis,  et  morbus 
nec  diu  perstiterit,  nec,  ut  videretur,  ex  aliquo 
vitio  viscerum  thoracis  ortum  duxerit,  progno¬ 
sis  potius  erit  fausta.  Nam  in  juventute  vasa 
absorbentia  vigent,  et  medicamentis  idoneis  ad¬ 
juta,  fluidum  effusum  tollendi  vi  satis  polleant. 
Sed  in  senectute,  corpore  aliis  morbis  perstan¬ 
tibus,  vel  fortasse  fatigationibus  vitae  laborio¬ 
sae  detrito  et  confecto,  minime  licet  nobis  spem 
curationis  fovere. 

Quaedam  signa,  siquando  occurrunt,  progno- 
sin  semper  infaustissimam  reddunt.  Hujusmo¬ 
di  sunt  palpitationes  cordis  ad  initium  acceden¬ 
tes,  et  perstantes ;  dyspnoea  vehemens  conatu 
facto  recumbere,  vel  aliquem  nixum  insolitum 

perficere,  suffocationem  minitans ;  dolor  ad  re¬ 
gionem  cordis  gravis  ;  morbus  pneumoniae  su¬ 
bito  superveniens  ;  vel  constitutiones  intempe¬ 
rantia  vel  malo  antea  confectas,  adoriens.  Con¬ 
traria  his,  morbum  minus  periculosum  esse  de¬ 
notant. 

* 


CAUSA  PROXIMA. 

In  singulis  interstitiis  et  cavitatibus  corporis 
fluidum  aquosum  tenue  perpetuo  deponi,  quod 
usui  partes  lubricandi,  et  motus  corporis  faciles 
reddendi,  plerumque  inservit,  physiologis  bene 
cognitum  est.  Hoc  ex  genere  vasorum,  qui¬ 
bus  anatomici  nomen  exhalantia  imposuerunt, 
emittitur.  Sed  ne  nimium  hujus  fluidi  accumu¬ 
letur,  aliud  genus  vasorum,  quae  absorbentia  no¬ 
minantur,  partes  ejus  superfluas  officio  tollendi 
perpetuo  fungitur.  Nunc,  siquando  vis  vaso¬ 
rum  exhalantium,  illam  absorbentium  superat, 
vel  si,  fluido  exhalato  haud  aucto,  absorptio  mi- 

nuatur,  hunc  humorem  congeri  oportet :  et  ite¬ 
rum,  absorptione  deficiente  dum  exhalatio  au- 

i 

getur,  idem  eveniet.  Adeo  ut  aliquae  ex  for¬ 
mis  hydropis,  inter  quas  est  hydrothorax,  vel 
exhalationes  auctae,  vel  absorptioni  minutae,  vel 
utrique,  proxime  referri  possunt. 

Exhalatio  aucta,  tunicis  vasorum  exhalan¬ 
tium  relaxatio,  quo  fluida  retinere  nequeunt, 
vel  sanguini  tenui  et  aquoso  tribuenda  est. 

Relaxatio  praeter  naturam  vel  generalis  sit, 
nimirum,  totum  genus  exhalans  afficiens ;  quo 
facto,  actio  totius  generis  arteriosi  languida  et 
debilitata  necessario  comitatur :  vel  haec  relax¬ 
atio,  exhalantia  partium  intra  thoracem  sitarum, 
ob  inflammationem  priorem  istarum  partium  af¬ 
ficiat.  In  exemplo  posteriore  actionem  totius 
generis  arteriosi  non  opus  est  imminui.  Hinc, 
cum  aegri  sunt  robusti,  et  morbus  aliquamdiu 
post  inflammationem  pneumonicam  visam  su¬ 
pervenerit,  illum  a  debilitate  exhalantium  intra 
thoracem  sitorum,  inflammatione  priore  induc¬ 
ta,  ortum  esse  :  eundemque  actione  valida  na¬ 
turali  generis  arteriosi  multum  auctum  esse  opi- 

nor.  Nam  sanguis  impetu  suo  solito  in  vasa  ex¬ 
halantia  vel  capillaria  debilitata  delatus,  disten- 

\ 

tionem  perpetuam  tunicarum  eorum  efficiet,  et 
effusionem  multum  augere  pollebit.  Hoc  im¬ 
primis  fiet,  cum  homines  sic  affecti,  alicui  cau¬ 
sae  vim  circuitus  augere  valenti,  ut  fatigationi 
et  calori  magnis,  inebrietati  frequenti  et  simili¬ 
bus,  objiciuntur.  His  rebus  existentibus,  san¬ 
guinis  missio,  si  unquam  in  hoc  morbo  prodest, 
imprimis  fortasse  utilis  est. 


CAUSA  REMOTA. 

'i  /  .  *  f  .  <  •  ••  /  '  :  1  y<;s i' <j 

Quaecunque  illam  conditionem  systematis 
relaxatam,  de  quajam  mentionem  feci,  inferunt; 
ut  sanguinis  profluvia  profusa  vel  ab  exitu  na¬ 
turali  vel  arte  facta ;  febres  diuturnae  vel  inter¬ 
mittentes,  vel  continuae  ;  haustus  copiosi  liqui¬ 
dorum  frigidorum,  corpore  calefacto ;  purgan¬ 
tia  immodica ;  fluxus  salivae  copiosus,  praeser¬ 
tim  in  constitutionibus  debilitatis ;  domicilia  hu- 


14 


DE  HYDROTHOHACE. 


milia  et  humida,  cum  victu  tenui  et  aquoso  con¬ 
juncta  ;  concoctio  prava  et  assimilatio  sibi  im¬ 
perfecta  ;  liquores  spirituosi  diu  sumpti,  cum 
aliis  variis  causis,  morbum  gignere  possunt. 

Plures  harum  causarum  systema  generale  affi¬ 
ciunt.  Aliae  sunt  quae  partes  intra  thoracem  si¬ 
tas,  ut  polypi  in  vasis  sanguineis  majoribus  vel 
corde,  aneurisma  intra  thoracem  truncum  mag¬ 
norum  vasorum  premens,  ossificationes  cordis 
et  valvularum  ejus,  dilatationes  hujus  organi  et 
vasorum  ejus,  quo  circuitui  obstatur,  et  conges¬ 
tio  perpetua  in  vasis  pulmonum  servatur  ;  para¬ 
lysis  lymphaticorum  pulmonum,  ruptura  ductus 
thoracici,  pneumoniae  accessiones  frequentes, 
quae  imperite  tractatae,  vel  neglectae  fuerint, 
impetus  frequentes  asthmatis  vel  catarrhi,  aut  fe¬ 
bres  acutae,  congestione  intra  thoracem  finitae, 
praecipue  adoriuntur. 

Frigus  corpori  calefacto  admotum,  morbum, 
modo  sequenti,  fortasse  inducit. 

Ut  rationem  hujus  redderem,  expirationibus 
singulis  magnam  copiam  halitus  aquosi  emitti, 

qui  ab  exhalantibus  bronchiorum  suppeditari 
existimatur,  observare  liceat. 

Hic  vapor,  consilio  bronchia  humectandi, 
non  omnino  inservit,  sed  inter  processus  esse  vi¬ 
detur,  quibus  ad  detrahendas  partes  aquosas  et 
superfluas  sanguinis  natura  utitur.  Porro,  inter 
pulmones  et  pleuram,  exhalatio  similis,  quam¬ 
vis  minus  copiosa,  ac  in  aliis  cavitatibus,  pergit, 
quae  motus  thoracis  inter  respirationem  pro¬ 
movere  videtur.  Igitur,  si  corpus,  post  nixum 
aliquem  diuturnum,  sed  vehementem,  subito  fri- 
gefactum,  constrictio  eorum  exhalantium  in 
bronchia  intrantium  statim  inducitur,  et  haec 
aere  frigido  in  pulmones  inspirato  servatur. 
Huic  constrictioni  exhalatio  ex  bronchiis  immi¬ 
nuta  accedit,  et  illa  pars  ejus  suppressa  conges¬ 
tionem  et  distentionem  in  vasis  efflcit,  et  per 
exhalantia  in  cavitatem  thoracis  aperientia  au¬ 
fertur. 

Frigus  corpori  calefacto  admotum,  hydrotho- 
racem  quoque,  perspirationem  in  partibus  tho¬ 
racis  externis  impediendo,  inducere  potest.  Va¬ 
sa  enim,  quae  pleuram  costalem  nutriunt,  et 

plurimae  ex  illis  quae  in  partes  externas  impen¬ 
duntur,  ramuli  sunt  ejus  generis  vasorum  ;  adeo 
ut,  capillaribus  vasorum  externorum  constrictis, 
congestio  in  illis  pleurae  statim  inducetur.  Ex¬ 
halatio  igitur  naturalis  hujus  membranae  mul¬ 
tum  augebitur,  et  fluidum  exhalatum  necesse 

t 

congeretur.  Sed  frigus  corpori  sic  se  habenti 
admotum  hydrothoracem  semper  vel  etiam  fre¬ 
quenter  inducturum  esse,  sed  tantum  in  illis  ex¬ 
emplis,  ubi  diathesis  hydropica  systematis  ad¬ 
est,  vel  in  constitutionibus  aliis  morbis  diutur¬ 
nis,  relaxatis  vel  confectis,  minime  intelligen- 
dum  est. 


RATIO  MEDENDI. 

.  ■*>  .  i  |  •-{■>  '  >'■  «  •_  *  tf**  ,?  '*  ;  '»|* 

Postquam  plurimas  causas  remotas  sublatas, 
tres  sunt  indicationes,  praecipue  ad  curationem 
hujus  morbi  instituendam. 

Imo,  Fluidum  effusum  tollere;  2do,  Symptoma¬ 
ta  levare ;  3tio,  Vigorem  systematis  restituere. 

Indicatio  prima  vel  quibusdam  medicamentis 
exhibitis,  ad  absorptionem  augendam,  vel  ope¬ 
ratione  paracentesi  thoracis  dicta,  impleri  po¬ 
test.  Medicamenta  ad  absorptionem  promoven¬ 
dam  exhibita,  ad  classes  diureticorum  et  pur¬ 
gantium  praecipue  pertinent. 

Prae  omnibus  diureticis,  digitalis  purpurea 
valet,  et  saepius  in  usum  venit.  Haec  vel  sub 
forma  pulveris  foliorum  siccatorum,  v^l  infusi, 
vel  tincturae  exhiberi  potest.  Pulvis  effectus 
ejus  tardius  praebet,  et  igitur  quam  aliae  duae 
praeparationes  rarius  praecipitur.  Inter  exhi¬ 
bendum,  ad  aetatem,  habitum  viresque  aegri, 
et  quoque  tempus  per  quod  morbus  perstite¬ 
rit,  attendere  oportet.  Si  aeger  sit  juvenis  et 
morbus  provectus,  unciam  unam  infusi  com¬ 
munis  ter  indies,  primo  licet  exhibere.  Hoc  cum 
g  iii.  aq.  menth.  piperit.  et  ex  guttis  triginta  ad 
quadraginta  spirit.  aetheris  nitros.  commisceri 
potest.  Aqua  menthae  piperitae  saporem  nau¬ 
seantem  digitalis  vi  pollet  tollendi,  et  spiri¬ 
tus  aetheris  nitrosi  effectus  ejus  diureticos,  mag¬ 
nopere  augere  existimatur.  Doses  supra  dictae 

exemplis  infaustissimis  morbi  tantum  conve¬ 
niunt.  %  ii.  infusi  indies  plerumque  sufficiunt. 
Ex  talibus  dosibus  urinam  per  spatium  dierum 

decem  ad  quatuordecim,  plerumque  auctum  iri, 

\ 

expectandum  est.  In  hac  re  tamen  res  diver¬ 
sissime  se  habent ;  effectus  ejus  aliquando  citius 
inducuntur,  et  spatio  temporis  multo  longiore 
interdum  opus  est.  Inter  hanc  exhibendam,  at¬ 
tentio  ad  statum  pulsus,  alvi  et  quoque  functio¬ 
num  cerebri,  ab  ea  inductum,  tribuenda  est.  Si 
pulsus  fit  debilis  et  abnormis,  quinetiam  si  hebe¬ 
tudo  visus,  vertigo  et  dolor  capitis,  vel  vomitus, 
aut  diarrhoea,  ex  ea  oriuntur,  medicamentum 
statim  est  omittendum.  Aliquando  ventriculus 

adeo  est  irritabilis,  ut  medicamentum  statim  vo- 

* 

mitu  ejicitur.  Ad  hoc  cavendum,  guttae  de¬ 
cem  vel  quindecim  tinct.  opii  cum  singulis  do¬ 
sibus  conjungatur.  Digitalis  quoque  sub  for¬ 
ma  tincturae  in  dosibus  guttarum  quindecim  bis 
terve  indies  exhibeatur.  Eandem,  hac  copia 
bis  indies  exhibitam,  per  cursum  sex  vel  octo 
dierum,  urinae  profluvium  copiosum  cum  pulsu 
tardo  et  symptomatis  magnopere  imminutis,  in- 

ducere  conspexi.  Pulvis  foliorum  siccatorum  in 
dosibus  unius  grani  bis  terve  indies  sumi  po¬ 
test.  Decoctum  foliorum  digitalis  quoque  in¬ 
terdum  praeceptum  fuit,  sed  medicamentum 

0 

sub  hac  forma  rarissime  nunc  exhibetur. 

Ex  aliis  diureticis,  quae,  consilio  hydrothora- 
,cem  sanandi  usurpari  possunt,  radix  scillae  ma¬ 
ritimae  proximum  locum  occupat.  In  forma 
pulveris,  aceti,  vei  tincturae  exhibeatur.  Quia 
longo  tempore  opus  est  pulveri  ad  effectus  ejus 
exhibendos,  in  illis  exemplis  solum  ubi  mora  e 
rata  parte,  parum  periculi  inducit.  Acetum  et 
tinctura  systema  celeriter  afficiunt,  et  illis  exem¬ 
plis  igitur  in  quibus  morbus  provectus  est  bene 
conveniunt.  Sed  cum  medicamentum  sub  his 
formis,  consilio  ut  systema  ab  his  celeriter  affi¬ 
ciatur  exhibemus,  doses  eodem  tempore  adeo 
sunt  porrigendae,  ut  a  vomitu  caveatur  ;  nam 
hoc  inducto,  effectibus  futuris  diureticis  medi¬ 
camenti  multum  obstabitur.  Ut  hoc  quam 
maxime  evitemus,  guttas  triginta  ter  indies  ad 
initium  exhibeamus,  et  haec  dosis  paulatim  ad 
guttas  quinquaginta  vel  usque  ad  aliquid  nauseae 

inductum,  augeatur  *  ;  et  hoc  consilio,  donec 
effectus  exoptatus  inductus  fuerit,  quod  spatio 
paucorum  dierum  saepe  accidit,  exhibeatur. 
Mistura  ammoniaci  et  spirit.  aether,  nitros.  o- 
perationem  auxiliari  videntur.  Scilla  sub  forma 
pilularum  scilliticarum  nonnunquam  quoque 
porrigitur,  tribus  vel  quatuor  indies  simul  cum 
quodam  alio  diuretico  exhibitis.  Hoc  medica¬ 
mentum  illis  exemplis  hydrothoracis  cum  ca¬ 
ta  rrlio  longo  vel  asthmate  conjuncti,  in  quibus 
bronchia,  plurimo  muci  viscidi,  expectoratio- 
nem  difficillimam  efficientis*  implentur,  maxime 
prodesse  videtur» 

Supertartras  potassae  ob  vires  ejus  diureticas 
summis  laudibus  elatus  fuit.  Hoc  consilio  usur¬ 
patus,  multum  dilutus,  ut  in  ratione  unciae  semis- 
se  ad  libras  duas  aquae,  quae  per  diem  hauriri  po¬ 
test,  sumi  debet»  Acetas  quoque  potassae  in 
copia  drachmae  semisse  in  unciis  duabus  aquae 
solutus,  et  tertia  quaque  hora  exhibitus,  urinae 
profluvium  copiosum  saepe  induxit. 


*  Blackall  tm  Dropsy  :  Vid.  Hydrothorax» 

DE  PURGANTIBUS. 

Quamvis  purgantia  esse  inter  optimos  modos 
absorptionem  augendi,  concedendum  est,  nihil¬ 
ominus,  quasdam  conditiones  morbosas  systema¬ 
tis  existere*  in  quibus  haec  prorsUs  nocerent, 
constat.  Hoc  in  iliis  morbis  qui  relaxationem 
universam  systematis  comitantur,  vel  qui  ex 
eadem  pendet,  imprimis  accidit.  In  hydrotho- 
race  igitur,  morbo  constitutiones  confectas  sae¬ 
pius  adoriente,  purgantia  consilio  absorptionem 

r  t  4  *  9 

excitandi  potius  noxia  sunt.  In  illis  exemplis 
praecipue,  quibus  aegri  constitutionibus  validis 
sunt  praediti,  et  morbo  perstante  parum  exhaus¬ 
tis,  his  uti  licet.  Sed  ad  cathartica,  ut  absorp¬ 
tionem  quam  celerrime  in  stadiis  morbi  valde 
provectis,  et  systemate  maxime  debilitato,  ex¬ 
citemus,  confugere  etiam  cogimur.  Rebus  ta¬ 
men  sic  se  habentibus,  inter  intervalla  suae  ope¬ 
rationis  vina  cum  jusculis,  et  diaetam  caeteram 

maxime  nutrientem  ad  vires  corporis  sustinen¬ 
das,  aegris  concedere  oportet.  Purgantibus  ne¬ 
cessariis  factis,  acerrima,  ut  gambogia,  colocyn¬ 
this,  scammonia,  elaterium,  usurpanda  sunt. 
Haec  per  se  vel  cum  alio  cathartico  valido,  ut 
submuriatehydrarygyri conjuncta, sumenda  sunt. 
Ex  granis  duobus  ad  quatuor  illius,  cum  uno 
vel  duobus  hujus  ter  indies,  porrigantur.  Pul¬ 
vis  scammoniae  compositus,  vel  mistura  partium 
aequalium  gatnbogiae  et  supertartratis  potassae 
bene  simul  tritorum,  in  dosibus  granorum  de¬ 
cem,  bis  indies  exhibeantur.  Supertartras  po¬ 
tassae  pro  cathartico  in  hydrothorace  multum 
famae  quoque  adeptus  est.  Hoc  consilio  in  do¬ 
sibus  quatuor  vel  sex  drachmarum  indies,  dose 
postea  aucta,  exhibitus  fuit.  Constitutionibus 
robustis  optime  convenire  dicitur. 

Ad  promovendam  absorptionem  fluidi  effusi, 
quaedam  ex  praeparationibus  hydrargyri,  ut  pi¬ 
lulae  hydrarg.  mane  et  vespere  summo  cum 
commodo  usurpari  possunt ;  vel  submurias  hy¬ 
drargyri  in  copia  unius  vel  duorum  granorum 
indies  sub  forma  pilularum  sumatur.  Hae 

praeparationes  hydrargyri,  simul  cum  quibus¬ 
dam  ex  diureticis,  plerumque  praecipiuntur. 
Sic  submurias,  simul  cum  digitali  aut  scilla  ma¬ 
ritima,  vel  cum  radice  scillae  conjunctus,  et  in 
pilulas  confectus,  in  usum  veniat.  Diuretica 
diversa  raro  per  se  sumuntur,  sed  duo  vel  plura 
eorum  plerumque  simul  usurpantur.  Sic  digi¬ 
talis  et  scilla  eodem  tempore  exhibeantur  j  quo 
facto,  scilla  sub  forma  pilulae  sumitur. 

Indicatio  secunda  curatoria,  de  qua  dictum 
fuit,  erat  signa  levare. 

De  missione  sanguinis  pro  remedio  in  hydrotho - 
race.  Quamvis  venaesectionem  inter  remedia  le¬ 
vantia  retuli,  tamen  hanc  tantum  levamen  prae¬ 
bere,  minime  volo  intelligi ;  nam  ut  morbus  ab 
hacsolainterdum  sanatus  fuerit,  non  dubitandum 
est.  In  quibus  affectibus,  igitur,  hoc  remedium 
summa  cum  felicitate  ut  videretur  institui  opor¬ 
tet?  Argumenta,  huic  faventia  et  obstantia,  hic 
fuse  exponere  potuissem.  Sed  in  haec,  quippe 
quae  nimiae  forent  disputationis,  inire  nequeo. 
Perpauca  igitur  de  hac  re  breviter  dicam.  In 

omnibus  illis  exemplis,  quibus  morbus  constitu¬ 
tiones  relaxatas  adoritur,  quamvis  pulsus  durus 
potiusque  validus  sit,  sanguinem  parcissime  de¬ 
trahendum  esse,  mihi  videtur ;  nam  quia  no¬ 
bis  persuasum  habemus,  morbum  ex  laxitate  so¬ 
lidorum  et  sanguinis  conditione  tenui,  plerum¬ 
que  saltem  pendere,  detractio  hujus  igitur,  cui 
illas  augendi  vis  inest,  morbum  ex  necesse  red¬ 
det  graviorem.  Saepe  tamen  in  hoc  mor¬ 
bo,  tussis,  dyspnoea,  et  dolores  thoracis  aegro 
adeo  sunt  molesti,  ut  sanguinem  mittere  coga¬ 
mur,  idque  etiam  quamvis  aegri  maxime  fuis¬ 
sent  debilitati.  Hic  imprimis  necessarium  erit, 
si  pulsus  durus  his  symptomatis  adsunt.  Re¬ 
bus  tamen  sic  existentibus,  missiones  parcas  esse 
oportet,  vix  uncias  octo,  vel  decem  excedentes  ; 
et  summum  periculum  ex  viribus  aegri  de¬ 
ficientibus  oriturum,  non  obliviscendum  est. 
Sed  morbus  homines  validos  et  robustos  non- 
nunquam  invadit,  et  in  quibus  ob  vires  pulsus, 
exhalationem  intra  thoracem,  actione  valida  ar¬ 
teriarum,  multum  auctam  esse,  aequum  sit  con¬ 
cludere.  Affectus  hujusmodi  post  haustus  su- 

bitus  liquorum  frigidorum  corpore  fatigatione 
multum  calefacto,  vel  post  corpus  sic  affectum, 
aeri  subjectum  et  subito  frigefactum,  plerum¬ 
que  accedunt.  Si  rebus  ita  existentibus,  aegri 
sint  vaiidi,  et  pulsus  durus  et  fortis,  sanguinis 
missio  copiosa,  maximis  viribus  ad  morbum  de¬ 
bellandum  fortasse  pollet.  Simul  cum  hac,  ca- 
thartica  in  his  exemplis  usurpanda  sunt,  et 
valde  sunt  utilia. 

Consilio  dolores  thoracis  levandi  et  somnum 
inducendi,  ad  vesicatoria  et  opiata  oportet  con¬ 
fugere.  Illa  et  dolorem  levant,  et  absorptio¬ 
nem  internam  augere  habentur.  Actionibus 
vehementibus  et  convulsivis  diaphragmatis,  a- 
liorumque  musculorum  respirationi  inservien¬ 
tium,  tinctura  opii  in  dose  guttarum  quinqua¬ 
ginta  ad  sexaginta  cum  pari  copia  aetheris  sub 
phurici  conjuncta,  levamini  est  celerimo  et  ef- 
ficacissimo. 

Si  post  omnia  remedia  interne  sumpta,  mor¬ 
bus  adhuc  pergit,  ad  operationem  paracentesin 
thoracis,  quasi  solum  refugium  relictum,  decur¬ 
rendum  est.  Sed  hic  quaeri  potest,  in  quo  Ja- 

tere  thoracis  haec  perficienda  sit  ?  Si  fluidum 
in  utroque  latere  thoracis  congeritur,  in  quo 
latere  paracentesis  perficitur,  haud  multum  re¬ 
fert.  Sed  fluidum  unum  latus  solum  haud  raro 
occupat ;  et  hoc  facto,  ut  signum  diagnosticum 
extiterit,  quo  hoc  detegi  posset,  multum  optan¬ 
dum  est.  Aqua  in  uno  latere  solo  thoracis  con¬ 
gesta,  aegrum  in  eodem  recumbentem  facilius 
spiritum  trahere,  ni  fallor,  inter  plerosque  con¬ 
stat.  Ratio  hujus  reddi  potest  existimando, 
aegro  in  altero  latere  jacente,  aquam  ob  gra¬ 
vitatem  ejus  idem  latus  premere,  et  pulmonem 
iilius  lateris,  quo  respiratio  nunc  praecipue  per¬ 
ficitur,  compressum,  et  ne  se  libere  expan¬ 
deret,  impeditum  fore  ;  respiratio  igitur  in 
hoc  situ  corporis  multo  erit  difficilior.  Alia 
res  quoque,  quae  dyspnoeam  in  hoc  situ  augere 
valet,  impedimentum  est  illi  lateri  thoracis,  ob 
decubitum  in  eodem,  ne  expandetur.  Si  con¬ 
silia  nostra  ex  jam  dictis  sumenda  sint,  opera¬ 
tionem  in  illo  latere  thoracis,  quo  aeger  faci¬ 
lius  recumbere  potest,  perficere  opus  erit.  Ex¬ 
empla  tamen,  contraria  indicantia,  occurrerunt. 

Modum,  operationem  perficiendi,  quippe  qui  in 
omnibus  libris  de  chirurgia  inveniatur,  haud  de¬ 
scribendum  censeo. 

Si  fluidum  effusum,  vel  per  operationem,  vel 
medicamenta,  vel  utraque,  ex  toto  summovere 
nobis  contingat,  proxime  conandum  est  tonum 
amissum  systematis  restituere ;  quod  tertium 
consilium  medendi  propositum  constituit. 

Hog  consilio,  ut  aeger  sumat  exercitationem 
modicam,  attentione  adhibita  ne  haec  nimia  sit, 
adeo  ut  corpus  fatigatione  aut  sudore  corripiatur, 
praecipiendum  est.  In  aere  puro  ruris,  si  potest 
fieri,  versari,  et  diaetam  nutrientem,  plenam,  su¬ 
mere  debet.  Medicamenta  quoque  tonica,  ut 
praeparationes  ferri,  cinchonam,  cum  aliquibus 
acidis  mineralibus  dilutis  conjunctam,  vel  ali¬ 
qua  ex  amaris  diversis,  usurpare  oportet. 

Nihil  de  victu  aegri,  morbo  perstante,  dixi. 
Si  sit  habitus  debilis,  relaxati,  diaeta  nutriens,  et 
imprimis  illae  substantiae,  quae  plurimum  nu¬ 
trimenti  in  minima  mole  continent,  et  flatum 
inducere  minime  sunt  proclives,  concedendae 

sunt.  Nam  multo  flatu  inducto,  ventriculus 
praeter  naturam  distenditur,  et  dyspnoeam  mag¬ 
nopere  auget.  Si  aeger  sit  plenus  et  plethori- 
cus,  regimen  antiphlogisticum  summa  cura  est 
admovendum. 

Omnibus  nunc  dictis,  quae  in  animo  est  tra¬ 
dere  de  illa  forma  Hydrothoracis  in  qua  fluidum 
intra  cavitatem  thoracis  late  diffunditur;  quae¬ 
dam  de  his  duabus  affectibus,  nimirum.  Hydrope 
Pericardii*  et  Hydrope  Pulmonum,  nunc  profe¬ 
ram. 


DE  HYDROPE  PERICARDII. 

Hoc  malum  ex  inflammatione  vel  cordis  vel 
pericardii  saepe  originem  ducit ;  sed  affusio  in 
alias  partes  thoracis  haud  raro  quoque  adest. 
Quum  hic  effectus  cum  effusione  generali  in 
thoracem  conjungitur,  num  hunc  adesse  con¬ 
stat  necne,  saltem  quatenus  ad  curationem  mor¬ 
bi  pertinet,  quia  eadem  ratio  prorsus  insti- 

tuenda  est,  fortasse  parum  est  momenti.  Sed 
cum  sola  existit,  quaedam  signa  diagnostica, 
quae  hunc  affectum  adesse  monstrant,  magno¬ 
pere  referunt.  Symptomata  sequentia  huic  diag¬ 
nosi,  plerumque,  ut  spero,  sufficient. 

In  hydrope  pericardii,  respiratio,  quomodo- 
cunque  res  et  corpus  se  habeant,  minus  affec¬ 
ta,  et  potius  accelerata  et  anxia,  quam  tarda  et 
laboriosa.  Decubitus,  quam  in  hydrothorace 
magis  generali  facilior,  nisi  in  ipsis  ultimis  sta¬ 
diis,  quibus  ob  pericardii  summam  distentio¬ 
nem,  pulmones  muItum’comprimuntur.  Dolor 
gravis  in  regione  cordis  situm  erectum  comita¬ 
tur  :  et  aegro  in  latere  de!xtro  recumbente, 
dyspnoea  multum  augetur,  et  sensus  ponderis 
in  latere  sinistro  thoracis  percipitur. 

In  stadiis  provectis  hujus  morbi  syncope  sae¬ 
pissime  accedit ;  et  ictus  cordis  in  latus,  corpore 
antrorsum  flexo,  vix,  et  contra,  aegro  supino, 
magis,  percipi  potest. 

Quibusdam  fiducia  fuit  praecipere,  ut  pericar¬ 
dium,  consilio  fluidum  detrahendi,  terebretur. 
Summum  periculum  huic  operationi  proculdu- 

bio  instat.  Alia  remedia,  consilio  hunc  mor¬ 
bum  tollendi  usurpanda,  eadem  sunt  ac  illa  de 
quibus  antea  dixi. 


DE  HYDROPE  PULMONUM. 

Hydrops  pulmonum  raro,  si  unquam,  solus  ut 
affectus  idiopathicus  existere  detegitur ;  sed 
plerumque  est  sequela  inflammationis  pneumo¬ 
nicae  ;  vel  partem  effusionis  magis  generalis  in¬ 
tra  thoracem  constituit.  In  rarissimis  exemplis, 
in  quibus  ut  morbus  primarius  accedit,  mul¬ 
tum  tumoris  pedis  et  artuum  dicitur  adesse  ; 
pulsus  tardus  et  plenus,  respiratio  plena  et  la¬ 
boriosa,  et  dyspnoea  gravis  est,  et  subito  inva¬ 
dit.  Ex  his  signis  dyspnoea  gravis,  et  impetus 
subitus,  maxime  indubitata  sunt. 

Ratio  medendi  in  hoc  morbo,  ac  illa  quam 
ob  effusionem  in  aliis  partibus  thoracis  praece¬ 
pi,  prorsus  eadem  est.  Digitalem  ad  hunc  af- 

fectum  sanandum  nihilominus  optime  conve¬ 
nire,  dictum  fuit. 

Naturam,  symptomata,  et  rationem  medendi 
illarum  effusionum  quae  intra  thoracem  eve¬ 
niunt,  tradere  conatus  sum ;  et  nunc  tantum  ad¬ 
dam,  dolori  esse  mihi,  quod  ob  studia  multipli¬ 
cia,  huic  rei  attentionem  quam  voluissem  non 
penes  me  fuit  tribuere. 


FINIS. 

